عراقین کرکوک شهرینده‌کی تورکمنلر، عمومی سئچیملرده ساختاکارلیق ائدیلدیگی ادعاسی ایله باشلاتدیقلاری اعتراضلاری، طلبلری یئرینه یئتیریلمدیگی تقدیرده مولکی اطاعت‌سیزلییه چئویره‌بیله‌جکلری قونوسوندا اویاردی.
عراق سئچیم کمیسرلیگی کرکوک دفتری اؤنونده تورکمنلر طرفین‌دن تشکیل اولونان گؤستری‌ده دانیشان تورکمن میلت‌چیلر حرکتی باشقانی عباس بیات‌لی،
"طلبلریمیز یئرینه یئتیریلمدیگی تقدیرده تورکمنلر اولاراق مولکی اطاعت‌سیزلیگه باشلایاجاییق" دئدی.
سئچیم نتیجه‌لرینی تانیمایاجاقلارینی بیلدیرن بیات‌لی،
"بو سئچیم ایله باغلی سوروشدورما و آراشدیرمانین باشلادیلماسینی ایستییریک. سوروشدورما آپاریلمازسا و سس‌لر ال‌له ساییلمازسا چیخاجاق سئچیم نتیجه‌لرینی تانیمایاجاغیق" دئدی.
عراقین کرکوک شهرین‌ده‌کی تورکمنلر، جمعه ارته‌سی گونو ائدیلن پارلامان سئچیملرینین آردین‌دان قالابالیق اولاراق یئرلشدیکلری بؤلگه‌لرده وئردیکلری رای‌لرین کورد پارتیلره یازیلدیغی سببی ایله گؤستریلر باشلاتمیشدی.
